ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0110/2015 (102136/2015), за набавку: Ангажовање радника за одржавање погонске чистоће (ТЕНТ Б), на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3000/0110/2015 (102136/2015)**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: Сходно одредби члана 63. Став 2. Закона о јавним набавкама, обраћамо Вам се захтевом за додатне информације и појашњења у предметном поступку јавне набавке:

У члану 16. Модела уговора, наручилац је и након измена конкурсне документације прописао да је извршилац дужан да поседује полису осигурања од одговорности из делатности за штете причињене трећим лицима и да исту достави приликом закључења уговора.

Овакав услов наручиоца сматрамо спорним будући да исти нема основа нити у једном позитивно-правном пропису. Одговорност предузећа и других правних лица према трећим, као и одговорност за штету од опасне ствари или опасне делатности регулисана је одредбама Закона о облигационим односима. Тим одредбама је прописано да за штету који запослени у раду или у вези са радом проузрокује трећем лицу одговара предузеће у коме је запослени радио, као и да за штету од опасне делатности одговара лице које се њом бави... На овај начин је већ установљена једна врста претпостављене одговорности предузећа/правног лица чији запослени причине штету трећим лицима, као и за штету од опасне делатности.

Уговарање осигурања од одговорности из делатности за штете причињене трећим лицима није законска обавеза привредних друштва, већ само могућност, успостављена управо у циљу заштите тог привредног друштва (не трећих лица), будући да се одговорност истог претпоставља.

Из напред наведеног се може закључити да је услов који је наручилац прописао у члану 16.

модела уговора дискриминаторски и тиме у супротности са основним начелима јавних набавки као што су начело обезбеђивања конкуренције и начело једнакости понуђача.

Наручилац би, евентуално, могао, као што је у појединим поступцима јавних набавки и чинио, да обавеже изабраног понуђача да, у случају причињене штете трећим лицима, умањи износ фактуре за висину штете, према наручиоцу или да, пак, обавеже изабраног понуђача да достави средство финансијског обезбеђења за случај да причини штету трећим лицима.

Овде бисмо посебно указали на незавидан положај понуђача који су и сами наручиоци у смислу одредаба Закона о јавним набавкама. Могуће је да је такав понуђач, у својству наручиоца, већ спровео поступак јавне набавке и закључио уговор о осигурању са изабраним понуђачем. Уговори, проистекли из поступака јавних набавки само изузетно се могу мењати уз спровођење одговорајуће процедуре која би захтевала низ радњи, почев од измене годишњег плана пословања и плана јавних набавки, па до спровођења законом одређеног поступка. Тако, уколико је понуђач већ закључио уговор о осигурању којим није обухваћено осигурање од одговорности из делатности за штете причињене трећим лицима, то би значило да је такав понуђач унапред елиминисан из предметног поступка јавне набавке, јер не би имао могућност да у току поступка измени већ закључен уговор о осигурању.

Имајући у виду претходно наведено сматрамо да би услов наручиоца у погледу осигурања од одговорности из делатности за штете причињене трећим лицима требало избацити или изменити на начин који не би ограничавао конкуренцију и дискриминисао потенцијалне понуђаче.

**ОДГОВОР 1:** Члан 16. Став 3. Модела уговора ће бити измењен..

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*

*Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те* ***у случају да продужи рок****, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.*

КОМИСИЈА